‘Orkaanvrou’ (105) nie te oud vir rekordJulia Hawkins het die 100 m-wedloop net onder 1 minuut en 3 sekondes voltooi. (Foto: The National Senior Games Association/Twitter) ’n 105-jarige vrou van die Amerikaanse deelstaat Louisiana het die afgelope naweek ’n wêreldrekord opgestel as die eerste vrou én eerste Amerikaner in haar ouderdomsgroep om die 100 m-wedloop aan te durf. Julia Hawkins – ook bekend as Hurricane Hawkins – is tans die oudste mededingende vrouenaelloper ter wêreld nadat sy die 100 m-wedloop net onder 1 minuut en 3 sekondes Saterdag by die Louisiana Senior Olimpiese Spele voltooi het. Hawkins was 100 jaar oud toe sy vir die eerste keer aan ’n wedren deelgeneem het. Sy het tóé reeds ’n wêreldrekord in die 100+-afdeling opgestel, maar hou nou die 105+-rekord. Dié rekord het nog nooit vantevore bestaan nie. The New York Times het vroeër berig dié bedrywige bejaarde oefen gereeld in haar tuin. Hawkins meen die wêreldrekord is “maar ’n druppel in die emmer” wanneer dit kom by die wedren van die lewe, berig CBS News. Hawkins het twee wêreldoorloë oorleef en was 70 jaar getroud voordat haar man, Murray, in die ouderdom van 95 oorlede is. Bykomende bron: Canadian Running “This is just a drop in the bucket”: At 105 years old, Julia Hawkins became the first woman and first American in her age group to run 100 meters. But she says it doesn't compare to the many wonderful things in her life, like her 70-year-long marriage to her husband, Murray. pic.twitter.com/Z18rWKEm5Y — CBS Mornings (@CBSMornings) November 9, 2021 SHE DID IT! Julia Hawkins is now the only woman and American to establish a 105+ age category World Record in track and field! Story, photos and video clips to come! #NSG2022 #RealSeniorMoments #HurricaneHawkins pic.twitter.com/Qj4DVrx8G2 — NSGA (@SeniorGames1) November 6, 2021